**Προτεινόμενη τροπολογία των βουλευτών κ. Μαρίνας Νικολάου, Νίκου Κέττηρου και Χρίστου Χριστόφια εκ μέρους της κοινοβουλευτικής ομάδας ΑΚΕΛ-Αριστερά-Νέες Δυνάμεις για την πρόταση νόμου «Ο περί Φαρμακευτικής και Δηλητηρίων (Τροποποιητικός) Νόμος του 2022»**

|  |
| --- |
| Γίνεται εισήγηση για τροποποίηση της πιο πάνω πρότασης νόμου, ώστε να αντικατασταθεί το άρθρο 2 αυτής, από το ακόλουθο άρθρο: |
|  |  |
|  | «Τροποποίηση του άρθρου 16Α του βασικού νόμου. | 3. Το άρθρο 16Α του βασικού νόμου τροποποιείται με την αντικατάσταση της επιφύλαξης του εδαφίου (3) αυτού, με την ακόλουθη επιφύλαξη: |
|  |  |  |
|  |  |  “Νοείται ότι, ανεξαρτήτως των διατάξεων του παρόντος εδαφίου, νοσηλευτήρια τα οποία δεν πληρούν τις προβλεπόμενες στο εδάφιο (2) προϋποθέσεις, δεν επιθυμούν τη δημιουργία νοσοκομειακού φαρμακείου, δεν διαθέτουν πέραν των είκοσι (20) κλινών και δεν διαθέτουν φαρμακευτικά προϊόντα στους τομείς της ογκολογίας και της νευρολογίας, απαιτείται όπως εργοδοτούν φαρμακοποιό μερικής απασχόλησης ή συνδέονται με συγκεκριμένο/α φαρμακείο/α.”». |

**Επεξήγηση:**

 Με την προτεινόμενη τροπολογία παρέχεται η δυνατότητα σε μικρές κλινικές οι οποίες διαθέτουν μέχρι είκοσι (20) κλίνες, να εργοδοτούν, υπό προϋποθέσεις, φαρμακοποιό μερικής απασχόλησης ή να συνδέονται με συγκεκριμένο/α φαρμακείο/α, ώστε να μειωθεί το δυσανάλογο οικονομικό κόστος που επωμίζονται οι κλινικές αυτές βάσει των προνοιών της υφιστάμενης νομοθεσίας, η οποία προβλέπει την εργοδότηση φαρμακοποιού πλήρους απασχόλησης.

* Να γίνουν οι συνακόλουθες νομοτεχνικές αλλαγές.

Αρ. Φακ.: 23.02.063.**016**-2022

ΕΠ/MAX/ΤΡΟΠΟΛΟΓΙΑ ΑΚΕΛ-23.02.063-016-2022